Henkilöstön liikkuvuus kasvattaa osaamista

Etelä-Karjalan hyvinvointialueella (Ekhva) kannustetaan löytämään monipuolisia ratkaisuja henkilöstön liikkuvuuteen oman organisaation sisällä. Ekhvalla nähdään, että mahdollisuus liikkua yksiköstä tai työtehtävästä toiseen auttaa hyödyntämään osaamista paremmin ja toisaalta suuntaamaan työpanosta sinne, missä tarve on. Keskiössä on myös henkilöstön mahdollisuus kehittää omaa osaamistaan. Liikkuvuus nähdään keskeisenä osana joustavampaa henkilöstön johtamista.

Nuorisopsykiatrian osaston sairaanhoitaja Tiia Reiman ja lähihoitaja Janina Rokka-Löppönen kokivat oman kokemuksensa työnkierrosta hyvin positiiviseksi.

– Nuorisopsykiatrian osasto on kesällä sulussa kolme viikkoa. Jos lomaa tarvitsee sulun ulkopuolella, on aiemmin voinut mennä siksi aikaa töihin aikuispuolen psykiatriselle osastolle. Tänä vuonna esihenkilömme kanssa pohdimme, että mikä yksikkö toisi omaan työhön lisäarvoa ja tukisi omia ammatillisia kiinnostuksen kohteita, taustoittavat Reiman ja Rokka-Löppönen.

Tiia Reiman oli kolme viikkoa Lasten ja nuorten talon puolella Perheneuvonnan ja nuorten avun yksikössä.

Janina Rokka-Löppönen oli nuorten päihdeyksikössä.

Mahdollisuus kasvattaa yksikön ja yksikön osaamista asiakkaan hyväksi

Tiia Reiman ja Janina Rokka-Löppönen kannustavat tarttumaan mahdollisuuteen.

– Oman ammattitaidon kannalta tuli tarve prosessoida kokemaani. Löysin hyviä työkaluja arkeen, joita olen jo soveltanut omassa työssäni, kertaa Rokka-Löppönen kesän kokemuksia.

Myös Reiman sai omaan työhönsä uutta:

– Kun näkee ihmisten erilaisia työskentelytapoja, voi niistä ottaa omalta tuntuvia malleja käyttöön. Virkistävä mahdollisuus omaakin työtä ajatellen!

Yhteistyöllä ja motivaatiolla kokemuksesta syntyi todella sujuva

Kokemuksen sujuvuuteen auttoi Reimanin mielestä sekä oman esihenkilön tuki että vastaanottavan esihenkilön tuki.

– Toisaalta myös työ oli minusta todella kiinnostavaa, joten oma motivaatio ja halu oppia uutta sekä hakea tietoa vaikuttivat varmasti sujuvuuteen, Tiia Reiman summaa.

Samaa mieltä on vahvaa mielenkiintoa ”vaihtopaikkaansa” kokenut Rokka-Löppönen.

– Omaan suhtautumiseen vaikuttaa paljon odotus siitä, että saa ammatillisesti vaihdosta hyötyä. Kohderyhmä kiinnosti minua. Samalla työryhmän avoimuus ja turvallinen ilmapiiri tukivat työssä ja se, että meillä oli aikaa yhteiselle pohdinnalle, kertoo Janika Rokka-Löppönen.

Reiman ja Rokka-Löppönen kokivat tärkeäksi myös yhteistyökumppaneiden työn ja roolin tunnistamisen. Työnkiertoa molemmat hoitajat pitävätkin hyvänä. Myös muiden työntekijöiden vastaanottaminen omaan yksikköön antaa paljon.

– Kyllä se tuo lisäarvoa aina molemmin puolin.
– Teemme yhteistä työtä nuorten hyvinvoinnin eteen ja palveluiden olisi tärkeää linkittyä yhteisen tavoitteen eteen. On tärkeää tuntea, mitä muut kentällä tekevät, Rokka-Löppönen kiteyttää.

Lisätietoja medialle:

Niina Nissinen, toimintayksikön esihenkilö, puh. 044 791 5425, niina.nissinen@ekhva.fi